***Proiect***

**G U V E R N U L R E P U B L I C I I M O L D O V A**

**H O TĂ RÂ R E nr.\_\_\_\_**

**din \_\_\_\_\_\_\_\_\_\_\_\_\_\_\_\_\_\_2019**

**mun. Chişinău**

**cu privire la modul de administrare a contingentului**

**tarifar la importul de carne**

În conformitate cu prevederile Legii nr.172 din 25 iulie 2014 privind aprobarea Nomenclaturii combinate a mărfurilor (Monitorul Oficial al Republicii Moldova nr. 231-237/529 din 08.08.2014), referitor la distribuirea contingentului tarifar preferențial pentru importul de carne din Uniunea Europeană, Guvernul HOTĂRĂŞTE:

1. Taxa vamală preferențială la importul din Uniunea Europeană de carne de animale din specia porcine, proaspătă, refrigerată sau congelată, clasificată la poziţia tarifară 0203, precum și carne și organe comestibile, proaspete, refrigerate sau congelate, de păsări, clasificate la poziția tarifară 0207, se distribuie în limita contingentului tarifar preferențial stabilit conform Anexei XV-D din Acordul de Asociere între Republica Moldova, pe de o parte și Uniunea Europeană și Comunitatea Europeană a Energiei Atomice și Statele Membre ale acestora, pe de altă parte, după cum urmează:
* Cîte 30% din cota preferențială anuală se va aloca, în baza principiului „primul venit – primul servit”, exclusiv procesatorilor de carne din Republica Moldova pentru produsele clasificate la următoarele poziții tarifare :

*02031110, 02031211, 02031219, 02031911– 02031959* „Carne de animale din specia porcine, proaspătă sau refrigerate”;

*02032110, 02032211, 02032219, 02032911–02032959* „Carne de animale din specia porcine congelată”;

*02071130, 02071190, 02071210, 02071290, 02071310-02071330, 02071350, 02071360, 02071399* „Carne și organe comestibile, proaspete sau refrigerate de păsări de la poziţia 0105”

*02071410-02071430, 02071450, 02071499* „Carne şi organe comestibile congelate, de păsări de la poziția 0105”;

1. Ministerul Agriculturii, Dezvoltării Regionale și Mediului va prezenta Serviciului Vamal *lista agenţilor economici autohtoni* – procesatori de carne şi va actualiza această listă semestrial;
2. Gestionarea contingentului tarifar la importul de carne din Uniunea Europeană, în regim preferențial, clasificată la pozițiile tarifare 0203 și 0207, va fi asigurată de Serviciul Vamal prin intermediul SIIV „Asycuda WORLD”;
3. Controlul asupra executării prezentei hotărâri se pune în sarcina Ministerului Economiei şi Infrastructurii și Ministerului Finanțelor.
4. Prezenta Hotărâre intră în vigoare la 1 ianuarie 2020.

**PRIM-MINISTRU Maia SANDU**

Contrasemnează:

|  |  |  |
| --- | --- | --- |
| Ministrul Economiei şi Infrastructurii  |  | Vadim BRÎNZAN |
| Ministrul Finanțelor |  | Natalia GAVRILIȚA |
| Ministrul Agriculturii, Dezvoltării Regionale și Mediului |  | Georgeta MINCU |